PLINY: NATURAL HISTORY 



vari quas insederit partes et, si diutius permaneat, 

 etiam mergi. Tiberio principe contra Lugdunensis 

 provinciae litus in insula simul trecentas amplius 

 beluas reciprocans destituit oceanus mirae varietatis 

 et magnitudinis, nec pauciores in Santonum litore 

 interque reliquas elephantos et arietes candore ^ 

 tantum cornibus adsimulatis, Nereidas vero multas. 



11 Turranius prodidit expulsam beluam in Gaditano 

 litore cuius inter duas pinnas ultimae caudae cubita 

 sedecim fuissent, dentes eiusdem cxx, maximi 

 dodrantium mensura, minimi semipedum. beluae 

 cui dicebatur exposita fuisse Andromeda ossa 

 Romae apportata ex oppido ludaeae loppe ostendit 

 inter reliqua miracula in aedilitate sua M. Scaurus 

 longitudine pedum xl, altitudine costarum Indicos 

 elephantos excedente, spinae crassitudine sesqui- 

 pedali. 



12 V. Balaenae et in nostra maria penetrant. in 

 Gaditano oceano non ante bnunam conspici eas 

 tradunt, condi autem aestatis temporibus in quodam 

 sinu placido et capaci, mire gaudentes ibi parere ; 

 hoc scire orcas, infestam iis beluam et cuius imago 

 nulla repraesentatione exprimi possit alia quam 



13 carnis immensae dentibus truculentae. inrumpunt 

 ergo in secreta ac vitulos earum aut fetas vel etiam- 

 num gravidas lancinant morsu, incursuque ceu 

 Liburnicarum rostris fodiunt. illae ad flexum im- 

 mobiles, ad repugnandum inertes et pondere suo 

 oneratae, tunc quidem et utero graves pariendive 



^ v.l. tumore. 



<■ Emperor a.d. 14-37. 



' Aedile 58 b.c, son of M. Scaurus mentioned VIII 223. 



170 



